b'\n_START_ARTICLE_\n\xc5\x8cwakudani\n_START_PARAGRAPH_\n\xc5\x8cwakudani (\xe5\xa4\xa7\xe6\xb6\x8c\xe8\xb0\xb7 \xe2\x80\x9emarea vale care fierbe\xe2\x80\x9d) este o vale vulcanic\xc4\x83 cu emana\xc8\x9bii active de sulf \xc8\x99i cu izvoare termale \xc3\xaen Hakone, Prefectura Kanagawa, Japonia. Aceasta a fost creat\xc4\x83 acum aproximativ 3000 de ani, ca urmare a exploziei vulcanului Hakone._NEWLINE_Valea este o destina\xc8\x9bie turistic\xc4\x83 foarte popular\xc4\x83 pentru peisajele sale pitore\xc8\x99ti, activitatea vulcanic\xc4\x83 \xc8\x99i kuro-tamago (\xe9\xbb\x92\xe5\x8d\xb5 \xe2\x80\x9eou negru\xe2\x80\x9d) \xe2\x80\x94 o specialitate local\xc4\x83 de ou\xc4\x83 fierte tari \xc3\xaen izvoarele termale. \xc3\x8en timpul fierberii, coaja ou\xc4\x83lor \xc3\xae\xc8\x99i schimb\xc4\x83 culoarea \xc3\xaen negru \xc8\x99i mirosul ou\xc4\x83lor devine u\xc8\x99or sulfuric. Consumul unui astfel de ou, se spune, prelunge\xc8\x99te via\xc8\x9ba cu \xc8\x99apte ani._NEWLINE_V\xc4\x83z\xc3\xa2nd peisajul parc\xc4\x83 din infern atunci c\xc3\xa2nd Kobo Daishi vizitat Owakudani cu mai mult de o mie de ani \xc3\xaen urm\xc4\x83, acesta a oferit rug\xc4\x83ciune c\xc4\x83tre Bodhisattva. Se spune c\xc4\x83 Enmei-jizo din Owakudani \xc3\xae\xc8\x99i are originea \xc3\xaen aceast\xc4\x83 rug\xc4\x83ciune.\n_START_SECTION_\nAcces\n_START_PARAGRAPH_\nAccesul spre \xc5\x8cwakudani se face prin intermediul funitelului Hakone (sta\xc8\x9bia \xc5\x8cwakudani) sau cu autobuzul de la gara Odawara, gara Hakone-Yumoto, gara Kowakidani / Kojiri, sau sta\xc8\x9bia de autobuz Izuhakone din \xc5\x8cwakudani. Exist\xc4\x83 \xc8\x99i un drum spre un centru de vizitare pu\xc8\x9bin mai jos fa\xc8\x9b\xc4\x83 de locul \xc3\xaen care se fierb ou\xc4\x83le Kuro-tamago._NEWLINE_Cei mai mul\xc8\x9bi vizitatori urcau pe jos traseul de aproximativ 1 km, dar acest drum a fost \xc3\xaenchis din 2015 din cauza la intensific\xc4\x83rii activit\xc4\x83\xc8\x9bii vulcanice. Acum se folose\xc8\x99te mai mult funicularul Hakone pentru a ajunge la izovrul \xc3\xaen care se fierb ou\xc4\x83le pentru a participa la ritualul de m\xc3\xa2ncat Kuro-tamago. Din funitel se pot observa foarte bine Muntele Fuji (\xc3\xaen acele zile \xc3\xaen care atmosfera nu este foarte \xc3\xaenc\xc4\x83rcat\xc4\x83) \xc8\x99i gurile de sulf de sub centrul de vizitare._NEWLINE_Activitatea care are loc ast\xc4\x83zi \xc3\xaen preajma gurilor de sulf sunt rezultatul unor alunec\xc4\x83ri de teren masive din trecut. Construirea de bariere de beton \xc8\x99i lucr\xc4\x83rile de stabilizare a zonei se desf\xc4\x83\xc8\x99oar\xc4\x83 de zeci de ani.\n_START_SECTION_\n\xc3\x8enchidere\n_START_PARAGRAPH_\nSitul turistic din \xc5\x8cwakudani a fost \xc3\xaenchis \xc3\xaen mai 2015, ca urmare a intensific\xc4\x83rii activit\xc4\x83\xc8\x9bii vulcanice. A fost redeschis anul urm\xc4\x83tor, pe 27 aprilie 2016, dar nu \xc3\xaen \xc3\xaentregime, deoarece nu exist\xc4\x83 posibilitatea aproprierii de gurile de abur din cauza pericolului pe care acestea \xc3\xael prezint\xc4\x83. Persoanele cu astm, bron\xc8\x99it\xc4\x83, boli de inim\xc4\x83, stimulatoare cardiace \xc8\x99i femeile gravide sunt sf\xc4\x83tuite s\xc4\x83 nu viziteze valea din cauza de activit\xc4\x83\xc8\x9bii vulcanice ridicate.'